สำหรับในย่านนี้อาจจะมีร้านกาแฟไม่ได้ชุกชุมเท่ากับสุขุมวิท สีลม อารีย์ แต่ช่วงนี้ก็มีหลายๆร้านใหม่ๆ (ประมาณปีกว่า ไม่เกิน สองปี) ที่เพิ่มขึ้นมาเรื่อยๆ สัปดาห์นี้มีโอกาสมาลองร้านคาเฟ่ต์ในย่านนี้ โดยตัวร้านตั้งอยู่ใน Community Mall "Vue" หน้า "คอนโดเดอะริเวอร์" หากใช้ Google Maps ตำแหน่งอาจจะไม่เป๊ะมาก แนะนำว่าให้ ค้นหา โรงแรมเพนนินซูล่าและตรงขึ้นมาเรื่อยเรื่อยอย่างช้าๆ คอมมูนิตี้มอลล์จะอยู่ซ้ายมือ สังเกตได้ไม่ยาก ของตัวร้านอยู่บริเวณชั้นสองถ้าขึ้นลิฟท์มาก็จะเจอเลย
ภายในตัวร้านมีพื้นที่ไม่มากนักเป็นร้านขนาดเล็ก เมนูของร้านมีเมนูข้าว อาหารว่าง พาสต้า กาแฟและขนม แต่รายการไม่ได้มีเยอะมาก 
กลับเมนูที่ทานวันนี้คือ "ชาเขียวเย็น" ส่วนผสมของชาเขียวน้อยมากไปหน่อยและก็ออกจะหวานเกินไม่ค่อยแนะนำ สำหรับกาแฟถือว่าพอใช้ได้ ทานเพิ่มพลัง ให้กระปรี้กระเปาก็ดี ส่วนขนมวันนี้มาลอง "Chocolate Mug" มันคล้ายๆช็อกโกแลตลาวาใส่อยู่ในถ้วยแล้วมีไอศครีมด้านบน เมนูนี้ถือว่าเฉยๆ เพราะตัวช็อกโกแลตเค้กมีแป้งเยอะเกินไปหน่อย 
ร้านมีบริการฟรี. WiFi และมีปลั๊กบางจุด อยากมานั่งทำงานก็สามารถทำได้ 
ที่นั่ง :ประมาณ 5-6 โต๊ะ
ที่จอดรถ: สะดวก จอดชั้นใต้ดินของ Vue